Alaquàs ja té nou Consell de Xiquets i Xiquetes
25/04/2018

# Alaquàs ja té nou Consell de Xiquets i Xiquetes

*   25/04/2018
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=16793

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16793%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20ja%20t%C3%A9%20nou%20Consell%20de%20Xiquets%20i%20Xiquetes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16793/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16793/25042018img_0770_Form_4.jpg)](https://www.alaquas.org/ficheros/documentos/2018/2/16793/25042018img_0770_Form_10.jpg "<a href='https://www.alaquas.org/ficheros/documentos/2018/2/16793/25042018img_0770_Form_10.jpg' target=_blank><i class='fa fa-external-link' aria-hidden='true'></i>.Alaquàs ja té nou Consell de Xiquets i Xiquetes </a>")

El Castell acull l'acte de constitució del nou Consell de Xiquets i Xiquetes presidit per l'Alcaldessa d'Alaquàs i format per vint-i-un representants de tots els col·legis

El Castell d’Alaquàs va acollir el passat 17 d’abril la constitució del nou Consell de Xiquets i Xiquetes d’Alaquàs. L’Alcaldessa d’Alaquàs, Elvira García Campos, acompanyada del regidor d’Educació, Fran Evangelista i de la jutgessa de Pau, MªCarmen Torralba, va presidir aquest acte en el que els vint-i-un nous membres del nou Consell van prendre possessió del seu càrrec.

En l’acte, la primera edil es va donar la benvinguda oficial i els va entregar una acreditació com a representants d’aquest organisme. En la seua intervenció els va animar a treballar activament en la construcció de l’Alaquàs que volem i els va recordar la importància del càrrec que ocupen.

El Consell està format per tres representants de cadascun dels col·legis d’Alaquàs. Del Bonavista han resultat elegits Claudia Higón López, Ruth Martín Vilanova i Pedro Ramos Toscano; per part del Vila d’Alaquàs, Miquel Vilar Gallego, Clara Estreder Pérez i Marina Peanilla Barranca; per part del Mare de Déu de l’Olivar I, Irene Royo Cervera, Joan Navarro Salvador i Lucia Navarro Salvador.

El col·legi González Gallarza estarà representat per Daniela Cuesta Barros, Andrea Cucarella Mesa i Martina Espinosa Irigoyen; el Ciutat de Cremona per Martín Escribano Montellano, Mario López Peinado i Alvaro Caballero Domingo; el Mare Josefa Campos per Meritxell Fernández Castillo, Marlón Mauricio Morán Avendaño i Sofía Sogorb Alfonso i el Sanchis Almiñano per Marc Martínez Gallur, Maxi Revert Jímenez i Carolina Matoses Collado.

El nou Consell va estar acompanyat pels membres de l’antic Consell de Xiquets i Xiquetes, que van intervenir per desitjar sort a la nova edició en la seua tasca.

La cinquena edició del Consell continuarà informant i assessorant l’Ajuntament de les inquietuds i necessitats de la infància a través de propostes d’actuació i el plantejament de suggeriments i idees que permeten participar i intervenir als nous representants en els assumptes municipals.

El Consell de Xiquets i Xiquetes va nàixer en 2002 amb l’objectiu de dotar els i les més joves del municipi d’un marc per a expressar les seues preocupacions a través de valoracions i propostes per ajudar en la millora d’Alaquàs.

L’Ajuntament continua reforçant l’acció del Consell al ser conscient dels drets a la llibertat d’expressió i participació replegats en la Convenció Internacional de Drets dels Xiquets i les Xiquetes de les Nacions Unides.

El consistori valora les propostes del Consell, que ha vist materialitzades diferents iniciatives des dels seus setze anys d’existència com: projectes urbanístics (Parc del Dijous i poliesportiu del Terç), conversió en zona de vianants d’espais pròxims als col·legis, xarxa de carrils bici, l’augment de la il·luminació en parcs i alberedes, la instal·lació de més fonts, millora vial, campanya de neteja d’excrements de gossos, horts urbans, festes i actes públics.